امریکا قوشمه ایالتلری مدافعه وزیرلیگی سوزچیسی جان کربی، تورکیه نینگ افغانستانده قالیش نی و حامد کرزی قونلغه سینی قوریقلش نی قبول ایتگن لیگینی ایتدی.
کونده لیک مطبوعات کنفرانسیده سواللرگه جواب بیرگن کربی افغانستانده گی خوفسیزلیک وضعیت نی تعقیب ایتیب تورگن لیکلرینی بیراق امریکا قوشمه ایالتلری نینگ بوتونله ی چیقیش توغریسیده گی تقویم گه اوزگریش یوز بیرمه گن لیگینی افاده ایتدی.
تورکیه جمهوریتی ملی مدافعه وزیری خلوصی آقر بیلن امریکا قوشمه ایالتلری مدافعه وزیری لویئد آوستین اورته سیده بولیب اوتگن تیلفون سوزله شوویده (کابل) حامد کرزی قونلغه سی نینگ قوریقلنیشی توغریسیده بیر کیلیشوو بولیب اوتگن می؟ سوالی گه شونقه جواب بیردی. بو سوزلشوو اوتگن هفته ناتو جلسه سی دایره سیده دولت باشلیغلری رجب طیب ایردوغان بیلن جو بایدن نینگ اوچره شووی نینگ دوامی ایکن لیگینی قید ایتدی.
کربی "تورکیه قونلغه نینگ قوریقلنیشیده باشچیلیک ایتیش نی قبول قیلدی. بیراق تفصیلاتی توغریسیده اوچره شوولر دوام ایتماقده و انچه ایش بار. تورک تامانی امریکا قوشمه ایالتلری و خلق ارا همجمعیتدن کمک آلیشی کیره ک لیگینی بیلدیردی. شونده ی بولیب بو توغریده باش قاتیرماقده میز" دیدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
